Document ID: 31998D0578

Odločba Komisije
z dne 16. septembra 1998
o skupnem tehničnem predpisu za kopenske mobilne satelitske zemeljske postaje (LMES) z nizko hitrostjo prenosa podatkov, ki delujejo v frekvenčnih pasovih 1,5/1,6 GHz
(Notificirana pod dokumentno številko K(1998) 2724)
(Besedilo velja za EGP)
(98/578/ES)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Direktive 98/13/ES Evropskega parlamenta in Sveta z dne 12. februarja 1998 v zvezi s telekomunikacijsko terminalsko opremo in opremo satelitskih zemeljskih postaj,vključno z medsebojnim priznavanjem njune skladnosti [1], in zlasti druge alinee člena 7(2) Direktive,
ker je Komisija sprejela ukrep, ki opredeljuje tip opreme satelitskih zemeljskih postaj, za katerega se zahteva skupni tehnični predpis, in s tem povezano izjavo o področju uporabe v skladu s prvo alineo člena 7(2);
ker naj se sprejmejo ustrezni usklajeni standardi ali deli standardov za izvajanje bistvenih zahtev, ki jih je treba preoblikovati v skupne tehnične predpise;
ker je za zagotovitev neprekinjenega dostopa do trgov za proizvajalce treba omogočiti prehodne določbe v zvezi z opremo, odobreno v skladu z nacionalnimi predpisi o odobritvi tipa;
ker je bil ta predlog v skladu s členom 29(2) predložen Odboru za odobritev terminalske opreme (ACTE);
ker je skupni tehnični predpis, sprejet s to odločbo, v skladu z mnenjem Odbora za odobritev terminalske opreme,
SPREJELA NASLEDNJO ODLOČBO:
Člen 1
1. Ta odločba se uporablja za opremo satelitskih zemeljskih postaj, ki sodi na področje uporabe usklajenega standarda iz člena 2(1).
2. Ta odločba uvaja skupni tehnični predpis za kopenske mobilne satelitske zemeljske postaje (LMES) z nizko hitrostjo prenosa podatkov, ki delujejo v frekvenčnih pasovih 1,5/1,6 GHz.
Člen 2
1. Skupni tehnični predpis vključuje usklajeni standard, ki ga je pripravil ustrezni standardizacijski organ in pri tem, kolikor le je to mogoče, upošteval bistvene zahteve iz člena 17 Direktive 98/13/ES. Sklicevanje na standard je določeno v Prilogi I.
2. Oprema satelitskih zemeljskih postaj iz te odločbe mora ustrezati skupnemu tehničnemu predpisu iz odstavka 1, izpolnjevati mora bistvene zahteve iz člena 5(a) in (b) Direktive 98/13/ES in izpolnjevati mora zahteve vseh drugih veljavnih direktiv, zlasti direktiv Sveta 73/23/EGS [2] in 89/336/EGS [3].
3. Tabela A iz Priloge II navaja meje neželenega oddajanja nad 1000 MHz in zunaj pasov od 1 626,5 MHz do 1 645,5 MHz in od 1 656,6 MHz do 1 660,5 MHz, veljavne do 1. junija 2002. Tabela B iz Priloge II navaja takšne mejne vrednosti, ki veljajo od 1. junija 2002.
Člen 3
Priglašeni organi, pristojni za izvajanje postopkov iz člena 10 Direktive 98/13/ES, v zvezi z opremo satelitskih zemeljskih postaj iz člena 1(1) te odločbe uporabijo ali zagotovijo uporabo usklajenega standarda iz Priloge po notifikaciji te odločbe.
Člen 4
1. Nacionalni predpisi o odobritvi tipa, ki zajemajo opremo s področja uporabe usklajenega standarda iz Priloge, prenehajo veljati tri mesece po sprejetju te odločbe.
2. Oprema satelitskih zemeljskih postaj, odobrena v skladu s takšnimi nacionalnimi predpisi o odobritvi tipa, se lahko še naprej daje na trg in v uporabo.
Člen 5
Ta odločba je naslovljena na države članice.
V Bruslju, 16. septembra 1998

Labels: 12
7